<classify> Michuano hiyo ya Ceacafa Baraza la vyama vya soka Afrika Mashariki na Kati hufanyika kila mwaka kwa kushirikisha klabu bingwa za nchi wanachama wa ukanda huo.Taarifa ya TFF kwa vyombo vya habari jana ilisema michuano hiyo inatarajiwa kufanyika Julai 11 mpaka Agost mwaka huu.CECAFA ambao ndio wamiliki wa mashindano haya, watatoa mialiko kwa klabu zenye sifa ya kushiriki na wakipokea uthibitisho wa ushiriki wao watatoa orodha ya klabu shiriki na ratiba ya michuano hiyo, ilisema sehemu ya taarifa hiyo ya TFF.Washiriki wa michuano hiyo huwa ni klabu bingwa katika nchi wanachama wa Cecafa, lakini nchi mwenyeji hupewa upendeleo wa kushirikisha mpaka timu tatu.Mara ya mwisho michuano ya Kagame ilifanyika Tanzania mwaka 2012, ambapo Yanga ilitwaa ubingwa baada ya kuilaza Azam mabao 2-0 kwenye Uwanja wa Taifa Dar es Salaam.Mwaka jana michuano hiyo ilifanyika Kigali, Rwanda, ambapo El Merreikh ya Sudan ilitwaa ubingwa kwa kuifunga APR bao 1-0.  <topic>: MICHEZO 